Νάταλι Πόρτμαν

Η Νάταλι Πόρτμαν (αγγλικά:Natalie Portman), (9 Ιουνίου 1981) είναι Ισραηλινο-αμερικανίδα ηθοποιός. Ξεκίνησε την καριέρα της τη δεκαετία του 1990 με το κινηματογραφικό της ντεμπούτο στην ταινία Léon (1994). Συνέχισε παίζοντας μεγάλους ρόλους σε ταινίες όπως Όμορφα κορίτσια (Beautiful Girls, 1996) και Η μητέρα μου κι εγώ (Anywhere but Here, 1999) πριν αποκτήσει διεθνή αναγνωρισιμότητα με το ρόλο της Αμιντάλα στην τριλογία Ο Πόλεμος των Άστρων (Star Wars). Το 2005 βραβεύτηκε με Χρυσή Σφαίρα και έλαβε υποψηφιότητα για Όσκαρ Β' Γυναικείου Ρόλου για την ταινία Εξ Επαφής (Closer, 2004). Την επόμενη χρονιά πρωταγωνίστησε στην ταινία V for Vendetta, για την οποία κέρδισε Saturn Award. Άλλες ταινίες της είναι Τα Φαντάσματα του Γκόγια (Goya's Ghosts, 2006), Η Άλλη Ερωμένη του Βασιλιά (The Other Boleyn Girl, 2008) και Thor (2011).

Το 2011, η Πόρτμαν βραβεύτηκε με Όσκαρ, Χρυσή Σφαίρα, Screen Actors Guild Award και BAFTA Α' γυναικείου ρόλου για την ερμηνεία της στην ταινία Μαύρος Κύκνος (Black Swan, 2010).

 Πρώτα χρόνια 
Η Πόρτμαν γεννήθηκε στην Ιερουσαλήμ του Ισραήλ. Ο πατέρας της, Άβνερ Χέρσλαγκ είναι γιατρός με ειδίκευση στη γονιμότητα και η μητέρα της Σέλεϊ Χέρσλαγκ εργάζεται σαν ατζέντης της. Οι πρόγονοι της Πόρτμαν από τη μεριά της μητέρας της ήταν Εβραίοι μετανάστες από την Αυστρία και τη Ρωσία και από τη μεριά του πατέρα της ήταν Εβραίοι που μετακόμισαν στο Ισραήλ από την Πολωνία και τη Ρουμανία. Ο παππούς της, οι γονείς του οποίου πέθαναν στο Άουσβιτς, ήταν καθηγητής οικονομικών και η γιαγιά της ήταν κατάσκοπος των Βρετανικών Υπηρεσιών στο Β' Παγκόσμιο Πόλεμο.

Το 1984 όταν η Πόρτμαν ήταν 3 χρόνων, μαζί με την οικογένειά της μετακόμισαν στις Ηνωμένες Πολιτείες, όπου ο πατέρας της έκανε την πρακτική του στην ιατρική. Τον πρώτο καιρό έζησαν στη Ουάσινγκτον, αργότερα στο Κονέκτικατ και τελικά εγκαταστάθηκαν στο Λονγκ Άιλαντ της Νέας Υόρκης. Η Πόρτμαν έχει διπλή υπηκοότητα, αμερικανική και ισραηλινή. Είναι μοναχοπαίδι και έχει πολύ στενή σχέση με τους γονείς της.

 Καριέρα 
 Πρώτα επαγγελματικά βήματα 
Η Πόρτμαν παρακολούθησε μαθήματα χορού στην ηλικία των τεσσάρων ετών και στην ηλικία των δέκα, ένας ατζέντης της Revlon της ζήτησε να γίνει μοντέλο, αλλά η ίδια αρνήθηκε γιατί ήθελε να επικεντρωθεί στην υποκριτική.

Το 1994 έκανε δοκιμαστικό για το ρόλο ενός παιδιού που αναπτύσσει φιλική σχέση με έναν μεσήλικα δολοφόνο στην ταινία Λεόν (Léon) σε σκηνοθεσία Λικ Μπεσόν. Αφού κέρδισε το ρόλο, άλλαξε αμέσως το όνομά της από Νάταλι Χέρσλαγκ σε Νάταλι Πόρτμαν. Πόρτμαν ήταν το πατρικό επίθετο της γιαγιάς της. Το κινηματογραφικό της ντεμπούτο Léon κυκλοφόρησε στις 18 Νοεμβρίου 1994, όταν ήταν 13 ετών.

 1995–1999 
Στα μέσα της δεκαετίας του 1990, η Πόρτμαν εμφανίστηκε σε αρκετές ταινίες όπως Ένταση (Heat, 1995) και Όλοι λένε σ' αγαπώ (Everyone Says I Love You, 1996). Ήταν η πρώτη επιλογή για το ρόλο της Ιουλιέτας στο Ρωμαίος + Ιουλιέτα (Romeo + Juliet), αλλά οι παραγωγοί θεώρησαν ότι είναι πολύ νέα για το ρόλο.

Το 1999 αρχικά απέρριψε τον πρωταγωνιστικό ρόλο στην ταινία Η Μητέρα Μου κι Εγώ (Anywhere but Here) όταν έμαθε ότι περιλαμβάνει μια ερωτική σκηνή, αλλά ο σκηνοθέτης Γουέιν Γουάνγκ και η συμπρωταγωνίστριά της Σούζαν Σαράντον ζήτησαν να ξαναγραφτεί το σενάριο, το οποίο και έδειξαν στην Πόρτμαν και έτσι συμφώνησε να παίξει. Για την ερμηνεία της έλαβε την πρώτη της υποψηφιότητα για Χρυσή Σφαίρα β' γυναικείου ρόλου. Στα τέλη της δεκαετίας, η Πόρτμαν κέρδισε το ρόλο της Αμιντάλα στην prequel τριλογία Ο Πόλεμος των Άστρων (Star Wars). Το πρώτο μέρος Ο Πόλεμος των Άστρων: Επεισόδιο Ι - Η Αόρατη Απειλή (Star Wars Episode I: The Phantom Menace) κυκλοφόρησε το 1999.

 2000–2005 
Το 2000 φοίτησε στο Πανεπιστήμιο του Χάρβαρντ για να σπουδάσει ψυχολογία. Σε συνέντευξή της το 1999 δήλωσε ότι με εξαίρεση τις ταινίες Ο Πόλεμος των Άστρων δε θα γυρίσει άλλη ταινία για τα επόμενα τέσσερα χρόνια, ώστε να ασχοληθεί με τις σπουδές της. Στις καλοκαιρινές διακοπές από τον Ιούνιο μέχρι το Σεπτέμβριο του 2000, γύρισε το δεύτερο μέρος της τριλογίας Ο Πόλεμος των Άστρων: Επεισόδιο ΙΙ - Η Επίθεση των Κλώνων (Star Wars Episode II: Attack of the Clones, 2002).thumb|left|upright|130 px|Η Νάταλι Πόρτμαν στο Διεθνές Φεστιβάλ Κινηματογράφου του Τορόντο το 2009Το 2004 εμφανίστηκε στην ανεξάρτητη παραγωγή Garden State και στο Εξ Επαφής (Closer). Για την ερμηνεία της στο Εξ Επαφής κέρδισε Χρυσή Σφαίρα β' γυναικείου ρόλου και έλαβε την πρώτη της υποψηφιότητα για Όσκαρ. Το 2005 κυκλοφόρησε το τρίτο και τελευταίο μέρος της τριλογίας Ο Πόλεμος των Άστρων: Επεισόδιο ΙΙΙ - Η Εκδίκηση των Σιθ (Star Wars Episode III: Revenge of the Sith). Την ίδια χρονιά έπαιξε και στις ταινίες Free Zone και Τα Φαντάσματα του Γκόγια (Goya's Ghosts) του Μίλος Φόρμαν.

 2006–2009 
Το 2006 πρωταγωνίστησε στο V for Vendetta. Για τις ανάγκες του ρόλου έκανε μαθήματα για να μάθει την αγγλική προφορά και ξύρισε το κεφάλι της. Την επόμενη χρονιά πρωταγωνίστησε στις ταινίες Το Μαγαζί των Θαυμάτων (Mr. Magorium's Wonder Emporium), Η Άλλη Ερωμένη του Βασιλιά (The Other Boleyn Girl) όπου υποδύθηκε την Άννα Μπολέυν και Οι Νύχτες Μου Μακρυά Σου (My Blueberry Nights) σε σκηνοθεσία Γουόνγκ Καρ Γουάι. Το 2009 έπαιξε μαζί με τους Τόμπι Μαγκουάιρ και Τζέικ Τζίλενχαλ στο δανέζικο ομώνυμο remake Brothers.

 2010-σήμερα 

Η Πόρτμαν υποδύθηκε μια επαγγελματία μπαλαρίνα στην ταινία Μαύρος Κύκνος (Black Swan) σε σκηνοθεσία Ντάρεν Αρονόφσκι. Για να προετοιμαστεί για το ρόλο έκανε 5 με 8 ώρες προπόνηση την ημέρα για 6 μήνες. Για την ερμηνεία της κέρδισε τη Χρυσή Σφαίρα α' γυναικείου ρόλου - δράμα, βραβείο BAFTA καλύτερης γυναίκας ηθοποιού, Screen Actors Guild Award καλύτερης γυναικείας ερμηνείας σε πρωταγωνιστικό ρόλο καθώς και το Όσκαρ Α' Γυναικείου Ρόλου.

Επόμενη ταινία ήταν το Μόνο Το Σεξ Δε Φτάνει (No Strings Attached) που κυκλοφόρησε στις 21 Ιανουαρίου 2011 και ακολούθησε το Σιγά τα Γαλάζια Αίματα (Your Highness) μαζί με τον Τζέιμς Φράνκο που κυκλοφόρησε τον Απρίλιο του 2011. Επίσης εμφανίστηκε στην κινηματογραφική μεταφορά του υπερήρωα Thor σε σκηνοθεσία Κένεθ Μπράνα, υποδυόμενη την Τζέιν Φόστερ. Το 2013 επανέλαβε τον ρόλο της στη συνέχεια της ταινίας Thor: The Dark World.

 Προσωπική ζωή 
Μετά την εμφάνισή της στο βίντεο κλιπ για το τραγούδι του "Carmensita", η Πόρτμαν είχε σχέση με τον τραγουδιστή Ντεβίντρα Μπάνχαρτ με τον οποίο χώρισε το Σεπτέμβριο του 2008. Στα γυρίσματα της ταινίας Μαύρος Κύκνος'' γνώρισε το χορευτή μπαλέτου Μπέντζαμιν Μίλιπεντ. Μέχρι το νέο έτος ήταν ήδη ζευγάρι. Στις 27 Δεκεμβρίου 2010, εκπρόσωπος της Πόρτμαν ανακοίνωσε ότι αρραβωνιάστηκε τον Μίλιπεντ και ότι η Πόρτμαν είναι έγκυος. Στις 14 Ιουνίου 2011 γέννησε ένα αγοράκι και στις 4 Αυγούστου 2012 το ζευγάρι παντρεύτηκε με Εβραϊκό γάμο, στην Καλιφόρνια.

 Φιλμογραφία 
 Έτος Τίτλος Ρόλος Σημειώσεις 1994 Léon: The Professional Ματίλτνα  1995 Ένταση (Heat) Λόρεν Γκούσταφσον 1996 Όμορφα Κορίτσια (Beautiful Girls) Μάρτι Όλοι λένε σ' αγαπώ (Everyone Says I Love You) Λόρα Ντάντριτζ Οι Αρειανοί Επιτίθενται! Τάφι Ντέιλ 1999 Ο Πόλεμος των Άστρων: Επεισόδιο 1 - Η Αόρατη Απειλή (Star Wars Episode I: The Phantom Menace) Αμιντάλα Η Μητέρα Μου Κι Εγώ (Anywhere but Here) Αν Όγκαστ Υποψηφιότητα Χρυσή Σφαίρα Β' Γυναικείου Ρόλου 2000 Άγγιγμα Καρδιάς (Where the Heart Is) Νόβαλι Νέισον 2002 Ο Πόλεμος των Άστρων: Επεισόδιο 2 - Η Επίθεση των Κλώνων (Star Wars Episode II: Attack of the Clones) Αμιντάλα 2003 Επιστροφή στο Cold Mountain (Cold Mountain) Σάρα 2004 Garden State Σαμάνθα Εξ Επαφής (Closer) Άλις Χρυσή Σφαίρα Β' Γυναικείου ΡόλουΥποψηφιότητα Όσκαρ Β' Γυναικείου ΡόλουΥποψηφιότητα BAFTA Καλύτερης Ηθοποιού σε Δευτεραγωνιστικό Ρόλο 2005 Ο Πόλεμος των Άστρων: Επεισόδιο 3 - Η Εκδίκηση των Σιθ (Star Wars Episode III: Revenge of the Sith) Αμιντάλα Free Zone Ρεμπέκα  2006 V for Vendetta Ίβι Χάμοντ Παρίσι Σ' Αγαπώ (Paris, je t'aime) Φρανσίν Τα Φαντάσματα του Γκόγια (Goya's Ghosts) Ινές Μπιλμπατούα & Αλίσια 2007 Οι Νύχτες Μου Μακρυά Σου (My Blueberry Nights) Λέσλι Ταξίδι στο Ντάρτζιλινγκ  (The Darjeeling Limited) Πρώην του Τζακ 2008 Η Άλλη Ερωμένη του Βασιλιά (The Other Boleyn Girl) Άννα Μπολέυν 2009 Love and Other Impossible Pursuits Εμίλια Γκρίνλιφ New York, I Love You Ρίφκα Brothers Γκρέις Καχίλ 2010 Hesher Νικόλ Μαύρος Κύκνος (Black Swan) Νίνα Σάιερς Όσκαρ Α' Γυναικείου ΡόλουΧρυσή Σφαίρα Α' Γυναικείου Ρόλου - ΔράμαScreen Actors Guild Award Καλύτερης Γυναικείας Ερμηνείας σε Πρωταγωνιστικό ΡόλοBAFTA Καλύτερης Ηθοποιού σε Πρωταγωνιστικό Ρόλο 2011 Μόνο το Σεξ δεν Φτάνει (No Strings Attached) Έμμα Κούρτζμαν  Σιγά τα Γαλάζια Αίματα (Your Highness) Ίζαμπελ  Thor Τζέιν Φόστερ  2013 Thor 2: Σκοτεινός Κόσμος (Thor: The Dark World) Τζέιν Φόστερ 2015Βαλές κούπα (Knight of Cups)Ελίζαμπεθ2016Η Τζέιν πήρε το όπλο της (Jane Got a Gun)Τζέιν Χάμοντ2016JackieΤζάκυ ΚέννεντυΥποψηφιότητα - Όσκαρ Α΄ Γυναικείου Ρόλου
Υποψηφιότητα - Χρυσή Σφαίρα Α' Γυναικείου Ρόλου - Δράμα

Υποψηφιότητα - BAFTA Α' Γυναικείου Ρόλου 2018AnnihilationΛίναΗ Ζωή του Τζον Φ. ΝτόνοβανΣαμ Τέρνερ2019Εκδικητές: Η Τελευταία ΠράξηΤζέιν Φόστερ2022Thor: Love and Thunder2023May DecemberΕλίζαμπεθ

 Παραπομπές 

 Βιβλιογραφία 



 Εξωτερικοί σύνδεσμοι 




Κατηγορία:Ισραηλινοί ηθοποιοί
Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Βραβευμένες με BAFTA Α' Γυναικείου Ρόλου
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Δράμα)
Κατηγορία:Βραβευμένες με Χρυσή Σφαίρα Β΄ Γυναικείου Ρόλου
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες μοντέλα
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανοί φεμινιστές
Κατηγορία:Εβραίοι φεμινιστές